Rikunarita-ORG/Wikinium huggingface dataset:
# Poliomielīts

| Poliomielīts |
| --- |
|
Klasifikācija un saites uz ārējiem avotiem |
| Ar poliomielītu slims cilvēks |
| Specialitāte |
infektoloģija |
| Simptomi |
muskuļu vājums, arī paralīze |
| Cēloņi |
poliovīruss, kas organismā nonāk caur gremošanas traktu |
| Diagnosticēšana |
poliovīrusa konstatēšana izkārnījumos vai antivielas asinīs |
| ICD-10 |
A80, B91, P35.8 |
| ICD-9 |
045, 138 |
| *DiseasesDB* |
10209 |
| *MedlinePlus* |
001402 |
| PME |
PME |

**Poliomielīts** (sengrieķu: *πολιός*, *poliós* — ‘pelēks’; *μυελός*, *muelós* — ‘kaulu smadzenes’) jeb **bērnu trieka** ir akūta vīrusu infekcijas slimība, kura visvairāk skar muguras smadzeņu pelēko vielu. Nereti slimošanā slimnieku skar smaga un neatgriezeniska paralīze vai pat nāve. Šo slimību izraisa poliovīrusi. Tie izplatās kontakta ceļā, piemēram, netīrām rokām, pārtikas produktiem, ūdeni, kā arī gaisa pilienu veidā. Tālāk organismā vīruss nokļūst caur gremošanas traktu un izplatās ar asinīm uz centrālo nervu sistēmu.

## Vēsturiskais aspekts

Poliomielīts, iespējams, bija zināma slimība jau senatnē. Dažos seno ēģiptiešu attēlos var redzēt kroplus tēlus, kas atgādina poliomielīta slimniekus. 1784. gadā angļu ārsts Maikls Andervuds veica pirmo detalizēto slimības aprakstu. 1840. gadā vācu ortopēds Jākobs Heine noskaidroja, ka slimībai ir raksturīgs nervu šūnu sabrukums muguras smadzenēs. 1890. gadā zviedru ārsts Karls Oskars Medins pievērsa uzmanību slimības epidēmiskajai izplatībai. Šajā laikā slimība bija zināma kā Heines—Medina slimība. 1909. gadā austriešu ārstiem Kārlim Landšteineram un Ervīnam Poperam izdevās inficēt pērtiķus ar poliomielītu, iepilinot tiem degunā no baktērijām attīrīto gļotu filtrātu no slima cilvēka kakla. Tā tika pierādīts, ka slimība izraisa vīrusi, konkrēti, poliovīrusi. 1916. gadā smaga poliomielīta epidēmija skara Amerikas Savienotās Valstis. Turpmākajos gados bija daudzi un dažādi slimības pētījumi, kurus galvenokārt veica amerikāņu zinātnieki. Tika konstatēts, ka poliovīruss ir viens no mazākajiem vīrusiem; tā diametrs ir 30 nanometri. Tika izdalīti trīs galvenie imunoloģiskie vīrusa veidi, kas izraisa poliomielītu cilvēkam. 1950. gadā amerikāņu biomedicīnas zinātniekam Džonam Frenklinam Endersam izdevās šos vīrusus izaudzināt audu kultūrā. 1955. gadā amerikāņu virusologs Džonass Solks pabeidza darbu pie pirmās veiksmīgās poliomielīta vakcīnas.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Poliomielīts.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Enciklopēdijas *Krugosvet* raksts (krieviski)
* «Poliomielīts». Populārā medicīnas enciklopēdija (neslimo.lv).
# Mūsdienu tautas mūzika

| Mūsdienu tautas mūzika |
| --- |
| Stila izcelsme |
tradicionālā tautas mūzika |
| Kultūras izcelsme |
20. gadsimta beigās (Latvijā), 20. gadsimta sākumā (citur pasaulē) |
| Tipiski instrumenti |
jebkuri tradicionālie instrumenti |
| Popularitāte |
20. gadsimta beigās, tagad subkultūras žanrs. |
| Atvasinātas formas |
populārā mūzika, blūzs, džezs |
| Apakšžanri |
|
balādes, bērnu dziesmas, protesta dziesmas u.c. |
| Jauktie žanri |
|
elektrofolks, folkmetāls, folkroks, neofolks, *space music* |
| Vietējā estrāde |
|
Auļi, Daba San, Dārdi, Iļģi, Rikši, Zāle, Zari |

**Mūsdienu tautas mūzika** jeb **postfolklora** ir mūzikas žanrs, kas ir radies rūpnieciskajā kultūrā modernisma vai postmodernisma apstākļos no tradicionālās tautas mūzikas, tostarp tautasdziesmām. Tautas mūzikai sajaucoties ar citu žanru mūziku, laika gaitā veidojušies vairāki jauktie žanri, piemēram, elektrofolks (ar elektronisko mūziku), folkmetāls (ar smago metālu), folkroks (ar rokmūziku) un neofolks (ar industriālo mūziku). Savukārt, mūsdienu tautas mūziku, kurā apvienoti dažādu pasaules tautu mūzikas elementi, sauc par pasaules mūziku.

Latvijā par mūsdienu tautas mūzikas aizsācējiem uzskata 1981. gadā izveidoto grupu Iļģi, kuru tolaik revolucionārās mūzikas raksturošanai mūzikas pētnieks un apskatnieks Klāss Vāvere izmantoja apzīmējumu „postfolklora”. Kopš 1998. gada ik gadu kategorijā „Labākais tautas vai pasaules mūzikas albums” tiek pasniegta Latvijas Mūzikas ierakstu gada balva „Zelta mikrofons”, ko visvairāk (piecas reizes) saņēmuši Iļģi, bet kopš 2005. gada izdevniecība „Lauska” reizi divos gados izdod mūsdienu tautas mūzikas izlasi „Sviests”.

## Atsauces

## Ārējās saites

* Lietuviešu tautas mūzikas ieraksti 2016.gadā Arhivēts 2018. gada 6. janvārī, *Wayback Machine* vietnē.. 2017. gada 23. janvāris. *Tumša nakte*. Radio NABA. Lsm.lv. Skatīts: 2017. gada 16. decembrī.
# Kārlis Popers

|  |  |  |  |  |  |  |  |
| --- | --- | --- | --- | --- | --- | --- | --- |
|

| Kārlis Popers *Karl Popper* |
| --- |
|  |
| Personīgā informācija |
| Dzimis | 1902. gada 28. jūlijā  Vīne, Austroungārija |
| Miris | 1994. gada 17. septembrī (92 gadi)  Londona, Anglija, Apvienotā Karaliste |

 |
|

| Vispārīgā informācija |
| --- |
| Skola, tradīcija | liberālisms |
| Nozīmīgas idejas | kritiskais racionālisms, atvērtā sabiedrība, atspēkojamība, iecietības paradokss |
| Galvenās intereses | epistemoloģija, racionalitāte, zinātnes filozofija, loģika, sociālā filozofija, politiskā filozofija, metafizika, prāta filozofija |
| Skolotājs | Kārlis Bīlers |
| Ietekmējies no | Sokrats, Aristotelis, Renē Dekarts, Imanuels Kants, Artūrs Šopenhauers, Georgs Vilhelms Frīdrihs Hēgelis, Alberts Einšteins, Sērens Kirkegors, Ludvigs Vitgenšteins, Vīnes pulciņš, Frīdrihs Hajeks, Alfreds Tarskis, Bērtrands Rasels, Edmunds Bērks, Džons Stjuarts Mills, Deivids Hjūms |
| Ietekmējis | Frīdrihs Hajeks, Miltons Frīdmans, Imre Lakatošs, Pauls Feierābends, Džordžs Soross, Ernsts Gombrihs, Ralfs Dārendorfs, Helmūts Šmits, Konrāds Lorencs, Pīters Medavars, Ernests Gelners, Nasims Talebs, Džons Eklss, Rodžers Penrouzs, Stīvens Hokings |
| Nozīmīgi darbi | Atvērtā sabiedrība un tās ienaidnieki (*The Open Society and Its Enemies*, 1945) |

 |

**Kārlis Raimunds Popers** (vācu: *Karl Raimund Popper*, angļu: *Karl Raimund Popper*; dzimis 1902. gada 28. jūlijā, miris 1994. gada 17. septembrī) bija austriešu-britu ebreju izcelsmes filozofs un Londonas Ekonomikas skolas profesors. Viņš tiek uzskatīts par vienu no izcilākajiem 20. gadsimta zinātnes filozofijas pārstāvjiem. Tāpat viņš rakstīja par sociālo un politisko filozofiju. K. Popers bija pretinieks visiem skepticisma veidiem un formām, konvencionālismam, relatīvismam zinātnē. Dzīves laikā saņēmis vairākus apbalvojumus un pagodinājumus.

## Ārējās saites

* Vikikrātuvē par šo tēmu ir pieejami multivides faili. Skatīt: Kārlis Popers.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* *Brockhaus Enzyklopädie* raksts (vāciski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
* *Encyclopædia Universalis* raksts (franciski)
* Stanfordas Filozofijas enciklopēdijas raksts (angliski)
* Herdera enciklopēdijas raksts (spāņu)
* Enciklopēdijas *Krugosvet* raksts (krieviski)

## Atsauces
# Metaētika

**Metaētika** ir filozofijas nozare, kas pēta morālo jēdzienu, spriedumu un valodas būtību. Tā necenšas noteikt, kas ir pareizi vai nepareizi, bet analizē, ko nozīmē šādi apgalvojumi un kā tie var būt pamatoti.

Metaētika atšķiras no normatīvās ētikas, kas formulē morālos principus, un no lietišķās ētikas, kas tos piemēro konkrētām situācijām. Tā koncentrējas uz jautājumiem par morāles statusu, objektivitāti un nozīmi.

>  Metaētika jautā nevis “kas ir pareizi?”, bet “ko nozīmē teikt, ka kaut kas ir pareizi?”.
>
>
>

Metaētikā tiek aplūkoti vairāki centrālie jautājumi. Viens no tiem ir, vai morālie spriedumi ir objektīvi vai subjektīvi. Morālais reālisms apgalvo, ka pastāv neatkarīgas morālās patiesības, savukārt antireālisms noliedz šādu patiesību eksistenci.

Svarīgs jautājums ir arī par morālo spriedumu nozīmi. Emotivisms uzskata, ka morālie apgalvojumi izsaka emocijas vai attieksmes, nevis faktus. preskriptīvisms interpretē tos kā rīcības norādījumus, bet kognitīvisms uzskata, ka tie var būt patiesi vai aplami.

Metaētika analizē arī to, kā iespējamas morālās zināšanas un vai tās vispār ir iespējamas. Šeit tiek apspriesti jautājumi par intuīciju, saprātu un valodas nozīmi morālajā domāšanā.

## Ārējās saites

* Vikikrātuvē par šo tēmu ir pieejami multivides faili. Skatīt: Metaētika.

* *Encyclopædia Britannica* raksts (angliski)
* Stanfordas Filozofijas enciklopēdijas raksts (angliski)
* Filozofijas interneta enciklopēdijas raksts (angliski)
# Saseksa

Saseksas ķēniņvalsts lokalizācija ap 803. gadu
Saseksas vēsturiskās grāfistes lokalizācija
**Saseksa** (angļu: *Sussex* no senangļu: *Suth-Seaxe* — ‘dienvidu sakšu zeme’) bija sakšu ķēniņvalsts Anglijas dienvidos, kas pastāvēja pastāvēja Heptarhijas periodā no 5. gadsimta līdz 9. gadsimtam. Bija pakļauta Veseksai (686–715), tad Mersijai (771–796) un no 827. gada atkal Veseksai. 860. gadā Veseksu dinastijas ķēniņš Etelbalds (*Æthelbald*) to iekļāva savā valstī. Mūsdienās Saseksas teritorija ietver galvenokārt Austrumsaseksas un Rietumsaseksas ceremoniālās grāfistes.

* Angļu, sakšu un jūtu ciltis ap 600. gadu
* Saseksa t.s. *Heptarhijas* laikā
* Anglosakšu valstis un ķeltu valstis 802. gadā

## Ārējās saites

* Vikikrātuvē par šo tēmu ir pieejami multivides faili. Skatīt: Saseksa.

* *Encyclopædia Britannica* raksts (angliski)
# Robins Huds

Robina Huda statuja Notingemā
**Robins Huds** ir tēls angļu folklorā, meistarīgs lokšāvējs, paukotājs un noziedznieks. Pazīstams ar savu "zagšanu no bagātajiem un atdošanu nabadzīgajiem". Robins un daudzi no viņa vīriem valkāja drēbes Linkolnas zaļā krāsā.

Par viņu ir daudz dziesmu un nostāstu, kas aizsākas jau viduslaikos līdz pat mūsdienu literatūrai, filmām un seriāliem. Agrākajos avotos Robinu Hudu attēloja kā parastu cilvēku,[*nepieciešama atsauce*] taču vēlāk kā aristokrātu, kuram negodīgi atņemti visi viņa īpašumi un kurš pasludināts par noziedznieku.

## Citi vārdi

Robins Huds ir pazīstams arī ar vārdiem:

* Robins Houds (*Robyn Hode*)
* Šervudas Robins (*Robin of Sherwood*)
* Robins Lokslijs (*Robin of Loxley*)
* Roberts Ficūts (*Robert Fitzooth*)
* Robins de Kurtenē (*Robin de Courtenay*)
* Sers Roberts Houds (*Sir Robert Hode*)
* Roberts Hantingtons (*Robert Huntington*)

## Popkultūrā

* "Robins Huds" — 1973. gada animācijas filma,
* "Robina Huda bultas" — 1975. gada filma,
* "Robins Huds" — 2010. gada filma,
* "Toms un Džerijs: Robins Huds un viņa jautrā pele" — 2012. gada animācijas filma

## Atsauces

## Ārējās saites

* Robinam Hudam veltīta mājaslapa (angliski)
# Psihopātija

**Psihopātija** tradicionāli tiek definēta kā personības traucējumi. Tai raksturīga ilgstoša antisociāla uzvedība, samazināta empātija un sirdsapziņa u.c. Psihopātijas definīcija laika gaitā ir mainījusies, arī mūsdienās tiek izmantotas atšķirīgas definīcijas, kas dažkārt ir pretrunīgas un tikai daļēji pārklājas. Dažkārt tiek izdalīta arī **sociopātija**.

## Atsauces
# Radioterapija[labot | labot pirmkodu]

Radioterapijas paciente gaida iegurņa apstarošanas procedūru
**Radioterapija** jeb **staru terapija** ir ārstēšanas metode, kurā izmanto jonizējošo starojumu, lai iznīcinātu vai ierobežotu audzēja augšanu. Šo metodi izmanto gan ļaundabīgu audzēju, gan labdabīgu audzēju ārstēšanā. Ir dažādi veidi un tehnoloģijas, kā var veikt radioterapiju, kas galvenokārt ir atkarīgs no pacienta un konkrētās slimības īpatnībām. Radioterapija izmanto arī audzēju metastāzes kontrolēšanai un ierobežošanai, kā arī var būt efektīva sāpju mazināšanā, kas rodas audzēju veidošanās procesā.

Lai uzlabotu kopējo ārstēšanas rezultātu, radioterapiju var izmantot kopā ar ķīmijterapiju vai ķirurģisku iejaukšanos.

## Ārējās saites

* Vikikrātuvē par šo tēmu ir pieejami multivides faili. Skatīt: Radioterapija.

* *Encyclopædia Britannica* raksts (angliski)
* Krievijas Lielās enciklopēdijas raksts (krieviski)
* Krievijas Lielās enciklopēdijas raksts (2004-2017) (krieviski)
# Kanzassitijas "Chiefs"

| Kansas City Chiefs |
| --- |
|  |
| Nosaukums latviski |
Kanzassitijas "*Chiefs*" |
| Sporta veids |
Amerikāņu futbols |
| Pilsēta |  Kanzassitija, Misūri, ASV |
| Līga |
Nacionālā Futbola līga |
| Konference |
Amerikas futbola konference |
| Divīzija |
Rietumu divīzija |
| Dibināts |
1959 |
| Stadions | *Arrowhead Stadium* (ietilpība: 76 416) |
| Krāsas |
sarkana, dzeltena, balta                |
| Īpašnieks |
Hantu ģimene |
| Prezidents |
Marks Donovans |
| Menedžeris |
Brets Vīčs |
| Galvenais treneris |
Endijs Rīds |
| Tituli |
| NFL kausi |
4 (1969, 2019, 2022, 2023) |
| Konferences tituli |
4 (2019, 2020, 2022, 2023) |
| Divīzijas tituli |
15 |

**Kanzassitijas "Chiefs"** (angļu: *Kansas City Chiefs*) ir profesionāls amerikāņu futbola klubs, kas ir bāzēts Kanzassitijā, Misūri štatā, ASV. Tas ir dibināts 1959. gadā kā **Dalasas "Texans"**. "Chiefs" spēlē Nacionālās futbola līgas (NFL) Amerikas futbola konferences Rietumu divīzijā. Klubs savas mājas spēles aizvada *Arrowhead Stadium* stadionā. Klubs savā pastāvēšanas vēsturē ir uzvarējis četrās Superkausa izcīņās, pēdējo reizi 2023. gadā.

1963. gadā klubs no Dalasas pārcēlās uz Kanzassitiju.

Kanzassitijas "Chiefs" formu komplekts
## Sasniegumi

Superkauss
* 1969 (IV), 2019 (LIV), 2022 (LVII), 2023 (LVIII)

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Kanzassitijas "Chiefs".
* Kluba oficiālā mājaslapa (angliski)
* Kluba NFL profils (angliski)

## Atsauces
# Sezari slimība

Sezari slimība
**Sezari slimība** ir reta un agresīva ādas T-limfomu forma, kas pieder pie cutānas (ādas) T-šūnu limfomu grupas. Tā ir sistēmiska slimība, kuras gadījumā ļaundabīgās T-šūnas ne tikai infiltrē ādu, bet arī nonāk asinīs un limfmezglos.

Sezari slimību uzskata par progresējošu mikozes fungoides stadiju vai par atsevišķu slimības formu. Galvenie simptomi ir plašs, smags ādas apsārtums (eritrodermija), zvīņošanās, intensīvs nieze, kā arī limfmezglu palielināšanās un Sezari šūnu klātbūtne perifērās asinīs. Šīs ļaundabīgās šūnas ir patoloģiskas T-limfocītu formas ar raksturīgu kodola morfoloģiju.

Slimība progresē lēni, taču tai ir slikta prognoze, īpaši bez ārstēšanas. Diagnoze tiek noteikta, veicot ādas biopsiju, asins šūnu morfoloģijas izmeklēšanu un imunofenotipēšanu. Ārstēšanas iespējas ietver fototerapiju, interferonu, retinoīdus, sistēmisku ķīmijterapiju, imūnterapiju un dažos gadījumos – kaulu smadzeņu transplantāciju.

## Ārējās saites

* Vikikrātuvē par šo tēmu ir pieejami multivides faili. Skatīt: Sezari slimība.
# Manhatana[labot | labot pirmkodu]

| Manhatana  |
| --- |
| Ņujorkas rajons |
| *Manhattan* |
|  |
| Skats uz Manhatanu no putna lidojuma |
|

|  |  |
| --- | --- |
|  **Karogs** |  **Emblēma** |

 |
|  Manhatanas atrašanās vieta Ņujorkā |
|
Koordinātas: ﻿ / ﻿ |
| Valsts |  ASV |
| Štats |  Ņujorka |
| Pilsēta |  Ņujorka |
| Platība |
|  • Kopējā |
87,0 km2 |
|  • sauszeme |
59,1 km2 |
| Iedzīvotāji
(2020) |
|  • kopā |
1 694 251 |
|  • blīvums |
19 474,1/km² |
| Laika josla |
EST (UTC-5) |
|  • Vasaras laiks (DST) |
EDT (UTC-4) |
| Pasta indeksi | 100xx, 101xx, 102xx |
| Mājaslapa | www.manhattanbp.nyc.gov |
|  **Manhatana Vikikrātuvē** |

**Manhatana** (angļu: *Manhattan*, izrunā: /mænˈhætən/) ir Ņujorkas pilsētas vēsturiskais centrs un viens no pieciem pašreizējiem pilsētas rajoniem. Lielākā daļa no rajona atrodas uz Manhatanas salas, rietumos no tās atrodas Hudzonas upe, austrumos — Īstrivera, bet ziemeļaustrumos — Hārlema. Tilti un tuneļi Manhatanu savieno ar Ņūdžersiju rietumos, Bronksu ziemeļaustrumos un ar Bruklinu un Kvīnsu dienvidaustrumos. Manhatanas administratīvajā teritorijā ietilpst ne tikai pati sala, bet arī dažas apkārtējās mazās saliņas. No tām nozīmīgākā ir Rūzvelta sala. Maza teritorija (Mārblhila) atrodas arī kontinentālajā daļā.

Manhatanas rajons aizņem 87,0 km² lielu platību (pati Manhatanas sala aizņem tikai 51,8 km²). Pēc 2018. gada datiem Manhatanā dzīvo 1,63 miljoni iedzīvotāju. Tā Amerikas Savienotajās Valstīs ir visblīvāk apdzīvotā teritorija.[*nepieciešama atsauce*] Manhatanā atrodas *Empire State Building*, Brodvejas teātris, Kolumbijas Universitāte, Volstrītas finanšu centrs, Linkolna centrs, Hārlema, Amerikas Dabas vēstures muzejs, *Chinatown* un Centrālparks. Šeit atrodas arī *Madison Square Garden*, kur mājas spēles aizvada NBA klubs *New York Knicks* un NHL klubs *New York Rangers*.

## Atsauces

## Ārējās saites

* Vikikrātuvē par šo tēmu ir pieejami multivides faili. Skatīt: Manhatana.

* *Encyclopædia Britannica* raksts (angliski)
* *Visuotinė lietuvių enciklopedija* raksts (lietuviski)
* Zinātniskās fantastikas enciklopēdijas raksts (angliski)